ddrg/super_eurlex huggingface dataset:
ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ, ΤΟΥ ΣΥΜΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ

της 19ης Ιουλίου 1999

για τον διορισμό των μελών της επιτροπής εποπτείας της ευρωπαϊκής υπηρεσίας καταπολέμησης της απάτης (OLAF)

(1999/C 220/01)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας,

την απόφαση της Επιτροπής, της 28ης Απριλίου 1999, για την ίδρυση της ευρωπαϊκής υπηρεσίας καταπολέμησης της απάτης (OLAF)(1), και ιδίως το άρθρο 4,

τον κανονισμό (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου(2), της 25ης Μαΐου 1999, καθώς και τον κανονισμό (Ευρατόμ) αριθ. 1074/1999 του Συμβουλίου(3), της 25ης Μαΐου 1999, σχετικά με τις έρευνες που πραγματοποιούνται από την ευρωπαϊκή υπηρεσία καταπολέμησης της απάτης (OLAF), και ιδίως τα άρθρα 11 παράγραφος 2,

Εκτιμώντας τα εξής:

(1) Τα άρθρα 11 παράγραφος 2 των κανονισμών (ΕΚ) αριθ. 1073/1999 και (Ευρατόμ) αριθ. 1074/1999 ορίζουν ότι η επιτροπή εποπτείας της ευρωπαϊκής υπηρεσίας καταπολέμησης της απάτης (OLAF) αποτελείται από πέντε ανεξάρτητες εξωτερικές προσωπικότητες, οι οποίες πληρούν τους όρους άσκησης, στις αντίστοιχες χώρες τους, ανωτέρων καθηκόντων σχετικών με τους τομείς δραστηριότητας της υπηρεσίας·

(2) είναι σκόπιμο να διορισθεί το ταχύτερο δυνατόν η επιτροπή εποπτείας·

(3) τα άρθρα 11 παράγραφος 2 των εν λόγω κανονισμών ορίζουν ότι τα μέλη της επιτροπής εποπτείας διορίζονται με κοινή συμφωνία από το Ευρωπαϊκό Κοινοβούλιο, το Συμβούλιο και την Επιτροπή,

ΑΠΟΦΑΣΙΖΟΥΝ:

Άρθρο 1

Ο ακόλουθες προσωπικότητες διορίζονται, από 1ης Αυγούστου 1999, μέλη της επιτροπής εποπτείας της ευρωπαϊκής υπηρεσίας καταπολέμησης της απάτης (OLAF):

- Κυρία Mireille DELMAS-MARTY

- Κύριος Edmondo BRUTI-LIBERATI

- Κύριος José Narciso da CUNHA RODRIGUES

- Κύριος Raymond KENDALL

- Κύριος Harald NOACK

Άρθρο 2

Η παρούσα απόφαση κοινοποιείται από την Επιτροπή στις ανωτέρω προσωπικότητες.

Άρθρο 3

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 19 Ιουλίου 1999.

Για το Ευρωπαϊκό Κοινοβούλιο Ο Πρόεδρος

J. M. GIL-ROBLES

Για το Συμβούλιο Ο Πρόεδρος

T. HALONEN

Για την Επιτροπή Ο Πρόεδρος

M. MARÍN

(1) ΕΕ L 136 της 31.5.1999, σ. 20.

(2) ΕΕ L 136 της 31.5.1999, σ. 1.

(3) ΕΕ L 136 της 31.5.1999, σ. 8.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 29ης Ιουλίου 1999

για την παράταση της θητείας του κ. Jürgen Trumpf ως Γενικού Γραμματέα του Συμβουλίου της Ευρωπαϊκής Ένωσης

(1999/543/ΕΚ, ΕΚΑΧ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 2,

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 30 παράγραφος 2,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 121 παράγραφος 2,

την απόφαση του Συμβουλίου της 25ης Ιουλίου 1994 για το διορισμό του κ. Jürgen Trumpf ως Γενικού Γραμματέα του Συμβουλίου της Ευρωπαϊκής Ένωσης,

Εκτιμώντας ότι η θητεία του κ. Jürgen Trumpf ως Γενικού Γραμματέα του Συμβουλίου της Ευρωπαϊκής Ένωσης λήγει στις 31 Αυγούστου 1999 και ότι η θητεία αυτή θα πρέπει να παραταθεί,

ΑΠΟΦΑΣΙΖΕΙ:

Άρθρο 1

Η θητεία του κ. Jürgen Trumpf ως Γενικού Γραμματέα του Συμβουλίου της Ευρωπαϊκής Ένωσης παρατείνεται για το διάστημα από την 1η Σεπτεμβρίου 1999 έως την τελευταία ημέρα του μήνα που ακολουθεί το μήνα κατά τον οποίο το Συμβούλιο θα διορίσει τον διάδοχό του.

Άρθρο 2

Η προαναφερόμενη απόφαση της 25ης Ιουλίου 1994 τροποποιείται ως προς ό,τι αντίκειται στην παρούσα απόφαση.

Άρθρο 3

Η παρούσα απόφαση θα κοινοποιηθεί στον κ. Jürgen Trumpf με φροντίδα του Προέδρου του Συμβουλίου.

Θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 29 Ιουλίου 1999.

Για το Συμβούλιο

Ο Πρόεδρος

S. HASSI
ΑΠΟΦΑΣΗ ΤΗΣ ΕΠΙΤΡΟΠΗΣ

της 26ης Μαρτίου 1999

που τροποποιεί την απόφαση 93/197/ΕΟΚ για τους υγειονομικούς όρους και την υγειονομική πιστοποίηση που απαιτούνται για την εισαγωγή εγγεγραμμένων ιπποειδών και ιπποειδών για την αναπαραγωγή και κρεατοπαραγωγή

[κοινοποιηθείσα υπό τον αριθμό Ε(1999) 754]

(Κείμενο που παρουσιάζει ενδιαφέρον για τον ΕΟΧ)

(1999/252/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 14, το άρθρο 15 στοιχείο α) και το άρθρο 16,

Εκτιμώντας:

(1) ότι η απόφαση 93/197/ΕΟΚ της Επιτροπής(2), όπως τροποποιήθηκε τελευταία από την απόφαση 1999/236/ΕΚ(3), θεσπίζει τους υγειονομικούς όρους και την υγειονομική πιστοποίηση που απαιτούνται για την εισαγωγή εγγεγραμμένων ιπποειδών και ιπποειδών για την αναπαραγωγή και κρεατοπαραγωγή·

(2) ότι το στοιχείο δ) του κεφαλαίου ΙΙΙ των υγειονομικών πιστοποιητικών Α, Β, Γ, Δ και Ε στο παράρτημα ΙΙ της απόφασης 93/197/ΕΟΚ, τροποποιήθηκε από την απόφαση 93/510/ΕΟΚ(4) για να επιτρέψει τις εισαγωγές στην Κοινότητα εγγεγραμμένων ιπποειδών και ιπποειδών για αναπαραγωγή και κρεατοπαραγωγή, από τρίτες χώρες, πριν από την παρέλευση της απαιτούμενης περιόδου διαμονής των 90 ημερών προ της αποστολής, εφόσον τα εν λόγω ιπποειδή εισήχθησαν άμεσα, κατά τη διάρκεια της εν λόγω περιόδου, στην τρίτη χώρα αποστολής από κράτη μέλη·

(3) ότι, εντούτοις, εκ παραδρομής δεν προσαρμόστηκε ανάλογα η σχετική διατύπωση στη δήλωση του ιδιοκτήτη ή του εντολοδόχου του ιδιοκτήτη του ιπποειδούς· ότι, κατά συνέπεια, για λόγους σαφήνειας, θα πρέπει να προσαρμοστεί η διατύπωση της δήλωσης σύμφωνα με τη διατύπωση του στοιχείου δ) του κεφαλαίου ΙΙΙ των σχετικών με τα υγειονομικά πιστοποιητικά Α, Β, Γ, Δ και Ε του παραρτήματος ΙΙ·

(4) ότι η απόφαση 93/197/ΕΟΚ θα πρέπει να τροποποιηθεί αναλόγως·

(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το σημείο 2 της δήλωσης του ιδιοκτήτη ή του εντολοδόχου του ιδιοκτήτη του ζώου στα υγειονομικά πιστοποιητικά Α, Β, Γ, Δ και Ε του παραρτήματος ΙΙ της απόφασης 93/197/ΕΟΚ, αντικαθίσταται από το ακόλουθο κείμενο: "2. Το ζώο είτε παρέμεινε στ... (χώρα εξαγωγής)

από τη γέννησή του (3), είτε εισήχθη άμεσα από ένα κράτος μέλος της Ευρωπαϊκής Κοινότητας κατά τη διάρκεια των τελευταίων 90 ημερών (3), είτε εισήλθε στη χώρα εξαγωγής τουλάχιστον 90 ημέρες προ της παρούσας δήλωσης (3)."

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 26 Μαρτίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18.8.1990, σ. 42.

(2) ΕΕ L 86 της 6.4.1993, σ. 16.

(3) ΕΕ L 87 της 31.3.1999, σ. 13.

(4) ΕΕ L 238 της 23.9.1993, σ. 44.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 14ης Δεκεμβρίου 1999

για την τροποποίηση της απόφασης 97/534/ΕΚ της Επιτροπής σχετικά με την απαγόρευση της χρήσης υλικών που παρουσιάζουν κίνδυνο από άποψη μεταδοτικών σπογγωδών εγκεφαλοπαθειών

(1999/881/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(1), και ιδίως το άρθρο 9 παράγραφος 4,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(2), και ιδίως το άρθρο 10 παράγραφος 4,

την οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(3), και ιδίως το άρθρο 22,

την πρόταση της Επιτροπής,

Εκτιμώντας τα ακόλουθα:

(1) η Επιτροπή εξέδωσε, στις 30 Ιουλίου 1997, την απόφαση 97/534/ΕΚ σχετικά με την απαγόρευση της χρήσης υλικών που παρουσιάζουν κίνδυνο από άποψη μεταδοτικών σπογγωδών εγκεφαλοπαθειών(4). Η απόφαση 97/534/ΕΚ εφαρμόζεται από την 31η Δεκεμβρίου 1999·

(2) ωστόσο, απαιτείται περισσότερος χρόνος για την επανεξέταση των επιπτώσεων της εν λόγω απόφασης σε ένα ευρύ φάσμα προϊόντων και των νέων επιστημονικών στοιχείων. Θα πρέπει συνεπώς να μεταφερθεί η ημερομηνία έναρξης εφαρμογής της απόφασης 97/534/ΕΚ·

(3) η μόνιμη κτηνιατρική επιτροπή δεν διατύπωσε γνώμη,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 10 της απόφασης 97/534/ΕΚ, η ημερομηνία "31η Δεκεμβρίου 1999" αντικαθίσταται από την ημερομηνία "30ή Ιουνίου 2000".

Άρθρο 2

Η παρούσα απόφαση εφαρμόζεται από την 31η Δεκεμβρίου 1999.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 14 Δεκεμβρίου 1999.

Για το Συμβούλιο

Ο Πρόεδρος

K. HEMILÄ

(1) ΕΕ L 395 της 30.12.1989, σ. 13. Οδηγία όπως τροποποιήθηκε τελευταία από την οδηγία 92/118/ΕΟΚ (ΕΕ L 62 της 15.3.1993, σ. 49).

(2) ΕΕ L 224 της 18.8.1990, σ. 29. Οδηγία όπως τροποποιήθηκε τελευταία από την οδηγία 92/118/ΕΟΚ (ΕΕ L 62 της 15.3.1993, σ. 49).

(3) ΕΕ L 24 της 30.1.1998, σ. 9.

(4) ΕΕ L 216 της 8.8.1997, σ. 95. Οδηγία όπως τροποποιήθηκε τελευταία από την οδηγία 98/745/ΕΚ (ΕΕ L 358 της 31.12.1998, σ. 113).
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 17ης Δεκεμβρίου 1999

για τη σύναψη της συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Τυνησίας όσον αφορά το καθεστώς εισαγωγής στην Κοινότητα μη κατεργασμένου ελαιολάδου, καταγωγής Τυνησίας

(1999/873/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300, παράγραφος 2, πρώτο εδάφιο,

την πρόταση της Επιτροπής,

Εκτιμώντας τα εξής:

(1) μεταξύ της Ευρωπαϊκής Κοινότητας και της Δημοκρατίας της Τυνησίας διεξήχθησαν διαπραγματεύσεις για μια συμφωνία υπό μορφήν ανταλλαγής επιστολών, με σκοπό την παράταση, για την περίοδο από 1ης Ιανουαρίου μέχρι 31ης Δεκεμβρίου 2000, του καθεστώτος εισαγωγής στην Κοινότητα μη κατεργασμένου ελαιολάδου, καταγωγής Τυνησίας, όπως προβλέπεται στο άρθρο 3 του πρωτοκόλλου αριθ. 1 της ευρωμεσογειακής συμφωνίας συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου(1)·

(2) η συμφωνία θα πρέπει να εγκριθεί εξ ονόματος της Κοινότητας,

ΑΠΟΦΑΣΙΖΕΙ:

Άρθρο 1

Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Τυνησίας περί του καθεστώτος εισαγωγής στην Κοινότητα μη κατεργασμένου ελαιολάδου, καταγωγής Τυνησίας, εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.

Βρυξέλλες, 17 Δεκεμβρίου 1999.

Για το Συμβούλιο

Ο Πρόεδρος

K. HEMILÄ

(1) ΕΕ L 97 της 30.3.1998, σ. 1.
ΑΠΟΦΑΣΗ ΤΗΣ ΕΠΙΤΡΟΠΗΣ

της 8ης Νοεμβρίου 1999

σχετικά με την ισχύ ορισμένων δεσμευτικών δασμολογικών πληροφοριών

[κοινοποιηθείσα υπό τον αριθμό Ε(1999) 3715]

(Τα κείμενα στην ολλανδική και γερμανική γλώσσα είναι τα μόνα αυθεντικά)

(1999/747/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα(1), όπως τροποποιήθηκε τελευταία από τον κανονισμό (ΕΚ) αριθ. 955/1999(2), και ιδίως τα άρθρα 12 παράγραφος 5 στοιχείο α) σημείο iii) και 249 παράγραφος 4 του εν λόγω κανονισμού,

τον κανονισμό (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου, περί θεσπίσεως του κοινοτικού τελωνειακού κώδικα(3), όπως τροποποιήθηκε τελευταία από τον κανονισμό (ΕΚ) αριθ. 1662/1999(4), και ιδίως το άρθρο 9,

Εκτιμώντας:

(1) ότι οι δεσμευτικές δασμολογικές πληροφορίες που περιλαμβάνονται στο παράρτημα της παρούσας απόφασης έρχονται σε αντίθεση με άλλες δεσμευτικές δασμολογικές πληροφορίες και αφορούν δασμολογικές κατατάξεις που δεν συμφωνούν προς τους γενικούς κανόνες για την ερμηνεία της συνδυασμένης ονοματολογίας όπως αυτοί καθορίζονται στο παράρτημα Ι μέρος Ι τίτλος Ι στοιχείο α) του κανονισμού (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο(5), όπως τροποποιήθηκε τελευταία από τον κανονισμό (ΕΚ) αριθ. 2204/1999(6)·

(2) ότι οι προαναφερθείσες δεσμευτικές δασμολογικές πληροφορίες πρέπει να παύσουν να ισχύουν και κατά συνέπεια, είναι σκόπιμο οι τελωνειακές υπηρεσίες που τις έχουν εκδόσει να τις ανακαλέσουν το ταχύτερο δυνατό, ενημερώνοντας ταυτόχρονα την Επιτροπή·

(3) ότι, σύμφωνα με τις διατάξεις του άρθρου 14 παράγραφος 1 του κανονισμού (ΕΟΚ) αριθ. 2454/93, ο δικαιούχος μπορεί, ανάλογα με την περίπτωση, να επωφελείται επί ορισμένο χρονικό διάστημα από τη δυνατότητα επίκλησης της δεσμευτικής δασμολογικής πληροφορίας που έπαυσε να ισχύει·

(4) ότι τα μέτρα που προβλέπονται στην παρούσα απόφαση είναι σύμφωνα με τη γνώμη του τμήματος δασμολογικής και στατιστικής ονοματολογίας της επιτροπής τελωνειακού κώδικα,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι δεσμευτικές δασμολογικές πληροφορίες των οποίων τα στοιχεία δίδονται στη στήλη 1 που παρατίθεται στο παράρτημα, οι οποίες έχουν εκδοθεί από τις τελωνειακές υπηρεσίες της στήλης 2 και αφορούν τη δασμολογική κατάταξη όπως αυτή αναγράφεται στη στήλη 3, πρέπει να ανακληθούν το ταχύτερο δυνατό, και οπωσδήποτε το αργότερο μέχρι την 21η ημέρα από τη δημοσίευση της παρούσας απόφασης στην Επίσημη Εφημερίδα των Ευρωπαϊκών Κοινοτήτων.

Άρθρο 2

Η παρούσα απόφαση απευθύνεται στο Βασίλειο των Κάτω Χωρών και στην Ομοσπονδιακή Δημοκρατία της Γερμανίας.

Βρυξέλλες, 8 Νοεμβρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 302 της 19.10.1992, σ. 1.

(2) ΕΕ L 119 της 7.5.1999, σ. 1.

(3) ΕΕ L 253 της 11.10.1993, σ. 1.

(4) ΕΕ L 197 της 29.7.1999, σ. 25.

(5) ΕΕ L 256 της 7.9.1987, σ. 1.

(6) ΕΕ L 278 της 28.10.1999, σ. 1.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Νοεμβρίου 1999

για την τροποποίηση της απόφασης 96/519/ΕΚ σχετικά με χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για την αναζήτηση καταλοίπων, Rijksinstituut voor de Volksgezondheid en Milieuhygiëne (RIVM), Bilthoven, Netherlands

[κοινοποιηθείσα υπό τον αριθμό Ε(1999) 3753]

(Το κείμενο στην ολλανδική γλώσσα είναι το μόνο αυθεντικό)

(1999/765/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα(1), όπως τροποποιήθηκε τελευταία από τον κανονισμό (ΕΚ) αριθ. 1258/1999(2), και ιδίως το άρθρο 28 παράγραφος 2,

Εκτιμώντας τα ακόλουθα:

(1) με την απόφαση 96/519/ΕΚ της Επιτροπής, της 29ης Ιουλίου 1996, σχετικά με χρηματοδοτική ενίσχυση της Κοινότητας για τη λειτουργία κοινοτικού εργαστηρίου αναφοράς για την αναζήτηση καταλοίπων, Rijksinstituut voor de Volksgezondheid en Milieuhygiëne (RIVM), Bilthoven, Netherlands(3), θεσπίστηκαν διατάξεις για τη χορήγηση χρηματοδοτικής ενίσχυσης σε αυτό το κοινοτικό εργαστήριο αναφοράς·

(2) για δημοσιονομικούς λόγους, η κοινοτική χρηματοδοτική ενίσχυση που προβλέπεται στην απόφαση 96/519/ΕΚ απαιτεί την προσκόμιση δικαιολογητικών εγγράφων· οι απαιτήσεις που αφορούν αυτά τα δικαιολογητικά έγγραφα προσδιορίζονται στην εν λόγω απόφαση·

(3) υπεβλήθη αίτηση για παράταση της περιόδου υποβολής των δικαιολογητικών εγγράφων·

(4) τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 4 της απόφασης 96/519/ΕΚ, η ημερομηνία "1η Οκτωβρίου 1998" αντικαθίσταται από την ημερομηνία "1η Μαΐου 1999".

Άρθρο 2

Η παρούσα απόφαση απευθύνεται στο Βασίλειο των Κάτω Χωρών.

Βρυξέλλες, 15 Νοεμβρίου 1999.

Για την Επιτροπή

David BYRNE

Μέλος της Επιτροπής

(1) ΕΕ L 224 της 18.8.1990, σ. 19.

(2) ΕΕ L 160 της 26.6.1999, σ. 103.

(3) ΕΕ L 217 της 28.8.1996, σ. 10.
ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Σεπτεμβρίου 1999

για καθορισμό των διαθεσίμων για το 1999 ποσών δυνάμει του ειδικού πλαισίου συνδρομής των παραδοσιακών προμηθευτών μπανάνας ΑΚΕ [κανονισμός (ΕΚ) αριθ. 856/1999 του Συμβουλίου]

[κοινοποιηθείσα υπό τον αριθμό Ε(1999) 3097]

(1999/706/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 856/1999 του Συμβουλίου, της 22ας Απριλίου 1999, για καθορισμό ειδικού πλαισίου συνδρομής για τους παραδοσιακούς προμηθευτές μπανάνας (ΑΚΕ)(1), και ιδιαίτερα το άρθρο 7 και εξής,

Εκτιμώντας:

(1) ότι ο κανονισμός (ΕΚ) αριθ. 856/1999 του Συμβουλίου θεσπίζει ένα ειδικό πλαίσιο για τεχνική και οικονομική συνδρομή για να βοηθήσει τους παραδοσιακούς προμηθευτές μπανάνας ΑΚΕ να προσαρμοστούν στις νέες συνθήκες αγοράς σύμφωνα με τις αλλαγές που επήλθαν στην κοινή οργάνωση αγοράς·

(2) ότι το άρθρο 7 του εν λόγω κανονισμού προβλέπει ότι η Επιτροπή καθορίζει, σε ετήσια βάση, το μέγιστο ποσό που διατίθεται σε κάθε παραδοσιακό προμηθευτή μπανάνας ΑΚΕ βάσει του παρατηρηθέντος επιπέδου ανταγωνιστικότητας, λαμβάνοντας υπόψη τη σημασία της παραγωγής μπανάνας της σχετικής χώρας·

(3) ότι ο κανονισμός (ΕΚ) αριθ. 1609/1999 της Επιτροπής(2), και ιδίως τα άρθρα 3 και 4, αναφέρει τη συγκεκριμένη μέθοδο για τον υπολογισμό του παρατηρηθέντος επιπέδου αντιγωνιστκότητας και τη σημασία της παραγωγής μπανάνας της σχετικής χώρας ΑΚΕ·

(4) ότι το άρθρο 7 του κανονισμού (ΕΚ) αριθ. 1609/1999 προβλέπει ότι σε περίπτωση που κάποιος παραδοσιακός προμηθευτής ΑΚΕ δεν έχει υποβάλει αίτηση για οικονομική και τεχνική συνδρομή εντός της προθεσμίας που καθορίζεται στο άρθρο 1 παράγραφος 1 του κανονισμού ή αν τα υποβληθέντα προγράμματα δεν είναι σύμφωνα με τη μακροπρόθεσμη στρατηγική που καθορίζεται στο άρθρο 1 παράγραφος 2 του κανονισμού, η Επιτροπή επανακατανέμει τα ποσά·

(5) ότι το μέλος, το αρμόδιο για την ανάπτυξη, εξουσιοδοτείται να υπογράψει, εξ ονόματος της Επιτροπής, συμφωνία χρηματοδότησης για τα συγκεκριμένα ποσά που αναφέρονται στην παρούσα απόφαση,

ΑΠΟΦΑΣΙΖΕΙ:

Άρθρο 1

Τα διαθέσιμα σε κάθε παραδοσιακό προμηθευτή ΑΚΕ ποσά είναι αυτά που αναφέρονται στο παράρτημα της παρούσας απόφασης. Αυτά είναι ενδεικτικά ποσά και δεν αποτελούν δέσμευση για το σχετικό παραδοσιακό προμηθευτή ΑΚΕ.

Άρθρο 2

Το αρμόδιο για την ανάπτυξη μέλος, εξουσιοδοτείται, εξ ονόματος της Επιτροπής, να επανακατανείμει τα ποσά που αναφέρονται στο παράρτημα της παρούσας απόφασης σύμφωνα με τις διατάξεις που ορίζονται στο άρθρο 7 του κανονισμού (ΕΚ) αριθ. 1609/1999.

Άρθρο 3

Το αρμόδιο για την ανάπτυξη μέλος, εξουσιοδοτείται να υπογράψει, εξ ονόματος της Επιτροπής, συμφωνία χρηματοδότησης με κάθε παραδοσιακό προμηθευτή ΑΚΕ για το συγκεκριμένο επίπεδο των κονδυλίων που πρόκειται να χορηγηθούν, βάσει του ετήσιου σχεδίου επενδύσεων.

Βρυξέλλες, 30 Σεπτεμβρίου 1999.

Για την Επιτροπή

Poul NIELSON

Μέλος της Επιτροπής

(1) ΕΕ L 108 της 27.4.1999, σ. 2.

(2) ΕΕ L 190 της 23.7.1999, σ. 14.

ΠΑΡΑΡΤΗΜΑ

Τα διαθέσιμα ενδεικτικά ποσά για το 1999 για κάθε παραδοσιακό προμηθευτή μπανάνας ΑΚΕ

>ΘΕΣΗ ΠΙΝΑΚΑ>
ΑΠΟΦΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 16ης Νοεμβρίου 1999

για το διορισμό των μελών της επιτροπής καταπολέμησης της απάτης της Ευρωπαϊκής Κεντρικής Τράπεζας

(ΕΚΤ/1999/8)

(1999/752/ΕΚ)

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,

Έχοντας υπόψη:

το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας,

την απόφαση ΕΚΤ/1999/5 της Ευρωπαϊκής Κεντρικής Τράπεζας, της 7ης Οκτωβρίου 1999, σχετικά με την πρόληψη της απάτης(1), και ιδίως το άρθρο 1 παράγραφος 3,

Εκτιμώντας:

(1) ότι το άρθρο 1 παράγραφος 3 της απόφασης ΕΚΤ/1999/5 ορίζει ότι η επιτροπή καταπολέμησης της απάτης της Ευρωπαϊκής Κεντρικής Τράπεζας απαρτίζεται από τρία εξωτερικά ανεξάρτητα μέλη, τα οποία διαθέτουν εξαιρετικά προσόντα σχετικά με τις δραστηριότητες της επιτροπής καταπολέμησης της απάτης·

(2) ότι κρίνεται σκόπιμος ο διορισμός των μελών της επιτροπής καταπολέμησης της απάτης το ταχύτερο δυνατόν·

(3) ότι το άρθρο 1 παράγραφος 3 της απόφασης ΕΚΤ/1999/5 ορίζει ότι τα μέλη της επιτροπής καταπολέμησης της απάτης διορίζονται με απόφαση του διοικητικού συμβουλίου·

(4) ότι το άρθρο 1 παράγραφος 4 της απόφασης ΕΚΤ/1999/5 ορίζει ότι η θητεία των μελών της επιτροπής καταπολέμησης της απάτης είναι τριετής,

ΑΠΟΦΑΣΙΖΕΙ:

Άρθρο 1

Τα ακόλουθα πρόσωπα διορίζονται με την παρούσα μέλη της επιτροπής καταπολέμησης της απάτης της Ευρωπαϊκής Κεντρικής Τράπεζας, με έναρξη της θητείας τους την 1η Ιανουαρίου 2000:

- John L. Murray,

- Erik Ernst Nordholt,

- Maria Schaumayer

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Φρανκφούρτη επί Μάιν, 16 Νοεμβρίου 1999.

Ο Πρόεδρος της ΕΚΤ

Willem F. DUISENBERG

(1) ΕΕ L 291 της 13.11.1999, σ. 36.
ΑΠΟΦΑΣΗ ΤΟΥ ΣΥΜΒΟΥΛΙΟΥ

της 4ης Οκτωβρίου 1999

για το διορισμό πέντε μελών της Επιτροπής των Περιφερειών

(1999/668/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

τις αποφάσεις του Συμβουλίου, της 26ης Ιανουαρίου 1998(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι έχουν κενωθεί μια θέση τακτικού μέλους και τέσσερις θέσεις αναπληρωματικών μελών της Επιτροπής των Περιφερειών με τις παραιτήσεις του κ. Sergio Marqués, τακτικού μέλους, και της κας Carmen Alvarez-Arenas Cisneros και των κκ. Isaías López Andueza, Leonardo Verdín Bouza και José María Aracama Yoldi, αναπληρωματικών μελών, οι οποίες γνωστοποιήθηκαν στο Συμβούλιο στις 19 Αυγούστου 1999 και 13 Σεπτεμβρίου 1999,

Έχοντας υπόψη την πρόταση της ισπανικής κυβέρνησης,

ΑΠΟΦΑΣΙΖΕΙ:

Άρθρο μόνο

Διορίζονται:

α) τακτικό μέλος της Επιτροπής των Περιφερειών:

ο κ. Alvarez Areces σε αντικατάσταση του κ. Sergio Marqués·

β) αναπληρωματικά μέλη της Επιτροπής των Περιφερειών:

ο κ. José Luis Raniero Gonzales Vallve σε αντικατάσταση του κ. Isaías López Andueza, ο κ. Manuel Cobo Vega σε αντικατάσταση της κας Carmen Alvarez-Arenas Cisneros, ο κ. Jaime Hevia Ruiz σε αντικατάσταση του κ. Leonardo Verdín Bouza ο κ. Francisco Iribarren Fentanes σε αντικατάσταση του κ. José Maria Aracama Yoldi,

για το υπόλοιπο της θητείας τους, δηλαδή έως τις 25 Ιανουαρίου 2002.

Λουξεμβούργο, 4 Οκτωβρίου 1999.

Για το Συμβούλιο

Ο Πρόεδρος

K. HÄKÄMIES

(1) ΕΕ L 28 της 4.2.1998, σ. 19.